C 443/4
HR
Službeni list Europske unije
22.11.2022.
primjer unapređenjem potrebnih vještina, osiguravanjem socijalne zaštite i uključivanjem cijelog društva na koje se to odnosi u oblikovanje tranzicije, kao i dodatnim prijedlozima za mobilizaciju golemih javnih i privatnih ulaganja za potporu tranzicijama te znatnim povećanjem veličine i područja primjene Fonda za pravednu tranziciju kako bi se odgovorilo na izazove.
2.6.
EGSO poziva na to da se osigura da regulatorni okvir EU-a omogući poduzećima iz EU-a, uključujući MSP-ove, da postanu predvodnici u zelenom poslovanju, istodobno sprečavajući rizik od premještanja proizvodnje i pružajući zaštitu od uvoza s većim negativnim utjecajem na okoliš.
To se osobito odnosi na energetski intenzivne industrije.
EGSO poziva i na potporu MSP-ovima kako bi bolje razumjeli sve veće klimatske i okolišne zahtjeve koji se izravno i neizravno postavljaju pred njih te kako bi njima upravljali.
2.7.
EGSO poziva na snažnu potporu inovacijama u industrijama za razvoj i uvođenje zelenih tehnologija, materijala, proizvoda, proizvodnih procesa i poslovnih modela olakšavanjem, na primjer, programa za vodik, baterije, poluvodiče, hvatanje i upotrebu ugljika te prakse kružnog gospodarstva u različitim područjima kao što je ambalaža.
2.8.
Kako bi se povećao globalni učinak EU-a na ublažavanje klimatskih promjena, EU bi industrijama EU-a trebao osigurati konkurentne uvjete za iskorištavanje izvoznih mogućnosti koje pruža globalna potražnja za klimatskim tehnologijama i rješenjima, čime bi se povećao pozitivni ugljični otisak EU-a.
2.9.
Industrijski savezi pokazuju se uspješnom metodom za razvoj velikih i prekograničnih industrijskih projekata u strateškim područjima.
Ti industrijski savezi, zajedno s važnim projektima od zajedničkog europskog interesa, presudni su za oporavak i promicanje europskih standarda i ključnih tehnologija, posebno u područjima u kojima sâmo tržište ne može ostvariti rezultate ili je narušeno.
2.10.
Trebalo bi pospješiti napredak prema stvarnoj energetskoj uniji kako bi se osigurala energetska tranzicija prema cjenovno pristupačnom, sigurnom, konkurentnom, zaštićenom i održivom energetskom sustavu.
Uzimajući u obzir trenutačne izazove uzrokovane rusko-ukrajinskim ratom, Komisija bi se trebala usredotočiti na mjere koje donose najveće koristi u smislu svih ciljeva energetske unije i istodobno pridonose trenutačnim izazovima i dugoročnim ciljevima.
2.11.
Zbog stanja u Ukrajini sastavljena je Komunikacija o planu REPpowerEU (4), nakon koje je, na zahtjev Europskog vijeća, izrađen plan REPowerEU s prijedlozima (5) koji, ako se pravilno provedu, mogu znatno ubrzati energetsku neovisnost i održivost Europske unije.
Za postizanje neovisnosti o ruskom plinu i drugim fosilnim gorivima potrebni su i hitna diversifikacija dobavljača i izvora energije, jača solidarnost i dugoročnije mjere kojima se promiče prelazak na ugljičnu neutralnost, uzimajući u obzir značajke različitih država članica i regija i dostupne alternativne izvore.
Međutim, kako bi se osiguralo da taj proces bude uspješan, potrebno je mobilizirati dostatna privatna i javna ulaganja, uz potpuno iskorištavanje, među ostalim, Mehanizma za oporavak i otpornost i fondova kohezijske politike.
Kao što je već istaknuto, (6) smanjenje potražnje za ruskim plinom za dvije trećine do kraja 2022.
zahtjevna je zadaća i podrazumijeva, s jedne strane, diversifikaciju, i to prvenstveno kratkoročno s pomoću UPP-a i biometana, a s druge strane energetsku učinkovitost i rašireniju uporabu energije iz obnovljivih izvora.
Trebalo bi izbjegavati blokade infrastrukture koje bi u budućnosti mogle dovesti do ograničenja realističnih alternativa, a ulaganja bi u najvećoj mogućoj mjeri trebala biti usmjerena na obnovljive izvore energije i prateću infrastrukturu.
Socijalni partneri i civilno društvo moraju biti aktivno uključeni u te prijedloge politika kako bi se osigurala njihova društvena prihvaćenost, održivost i uspjeh.
Povrh toga, kako bi se ojačao odgovor na vanjske krize, potrebna je stalna koordinacijska struktura u Vijeću Europske unije.
(4) (5) (6)
https://ec.europa.eu/commission/presscorner/detail/en/ip_22_1511 https://ec.europa.eu/info/publications/key-documents-repowereu_en Mišljenje EGSO-a „REPowerEU: zajedničko europsko djelovanje za povoljniju, sigurniju i održiviju energiju” (SL C 323, 26.8.2022., str. 123.).